
Nr. 5330/01.09.2026

ANUNŢ


         Primăria comunei Tisău, cu sediul în comuna Tisău, sat Izvoru, strada Principală, nr 6, organizează, în temeiul prevederilor H.G. nr. 1336/2022,  următorul concurs: 

         Concurs pentru ocuparea funcției contractuale de execuție, pe perioadă nedeterminată, de consilier, studii superioare, treapta I, din cadrul Compartimentului Cultură;
         Concursul va avea loc la Primăria comunei Tisău cu sediul în sat Izvoru, strada Principală, nr. 6, comuna Tisău, judeţul Buzău după cum urmează:
·  28 septembrie  2026, ora 10:00 - proba scrisă
·  02 octombrie 2026, ora 10:00  - interviul
        Dosarele de înscriere ale candidaţilor se depun în termen de 10  zile lucrătoare de la data publicării anunţului:
· Până la data de 21.09.2026, ora 14:00.

Pentru înscrierea la concurs candidații vor prezenta un dosar care va conține următoarele documente:
a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.

1. Condiţiile generale:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

 2. Condiţiile specifice pentru funcția contractuală de consilier din cadrul Compartimentului Cultură:
         - Studii superioare, absolvite cu diplomă de licenţă sau echivalentă ;
         - Să aibă cunoştinte operare PC – nivel avansat ;
         - Vechimea minimă este de 5 ani cu studii superioare;
         - Cunoștințe de operare/ programare pe calculator (necesitate și nivel) – nivel avansat;
         - Cunoscător de cel puțin o limbă străină, nivel avansat;
     Alte documente de absolvirea unei perfecționări sau specializări.
     Cerințe: disponibilitate la program prelungit/flexibil; 
     Calități și aptitudini necesare: responsabilitate, fermitate, obiectivitate, aptitudini de comunicare, flexibilitate, capacitate de relaționare, tact, corectitudine, orientare și operativitate.

     Celelalte condiţii de participare la concurs şi bibliografia stabilită se afișează la sediul primăriei comunei Tisău conform prevederilor legale.
      
       Relaţii suplimentare se pot obţine la telefon 0238/797560;

